
Acasa » Actualitate » Presedintele Consiliului Fiscal: Inteligenta artificiala ar putea conduce la distrugerea a mai... 


Inteligenta artificiala nu poate preveni crize financiare si economice, dar ar putea 
ajuta la atenuarea lor, a efectelor negative, sustine Daniel Daianu, presedintele 
Consiliului Fiscal, intr-un articol publicat pe pagina institutiei si pe OpiniiBNR.ro. 


,Al (Artificial intelligence - AI - n.r) nu poate preveni crize financiare (si economice), dar ar 
putea ajuta la atenuarea lor, a efectelor negative. Pana una alta, dupa cum anticipeaza nu 
putini, AI ar putea conduce la distrugerea a mai bine de 40% din locurile de munca actuale 
din lume. Iar fara o creare considerabila, compensatoare, de noi slujbe, am asista la o 
distrugere de mare anvergura, cu implicatii economice si sociale foarte serioase, inclusiv pe 
plan financiar — nu la o creative destruction cum ar spune Joseph Schumpeter. Nu mai 
vorbesc de faptul ca, dupa cum nota Nouriel Roubini (Project Syndicate, 11 febr, a.c), 
stupizenia in lume este coplesitoare, poate anula usor beneficii ale AI”, considera Daniel 
Daianu. 


Presedintele CF arata, printre altele, ca AI poate amplifica ,,reactii de turma” chiar daca noi 
tehnologii, algoritmi, ar prelucra mult mai multa informatie (big data), iar modelele folosite 
de banci si fonduri de investitii pentru gestionarea riscurilor ar fi mai performante. Potrivit 
autorului, cei care au administrat fondul de risc LTCM au beneficiat de modele 
supersofisticate (doi laureati ai Premiului Nobel au lucrat acolo), dar care au fost date peste 


cap de evenimente extreme, de non-liniaritati. lar astfel de esecuri au mai fost. 


Daniel Daianu spune ca AI poate favoriza escrocherii, desi tot ea ar putea ajuta la 
detectarea acestora de catre autoritatile de supraveghere. AI nu poate elimina 
contagiunea in piete, care este o forma de reactie in lant, un ,,efect de turma” si 


care obliga la interventia statului (a bancii centrale) ca salvator de ultima instanta 
(lender of last resort). 


